ROVARTANI LAPOK 



HAVI FOLYÓIRAT 

 KÜLÖNÖS TEKINTETTEL A HASZNOS ÉS KÁRTÉKONY ROVAROKRA 



XXI. KÖTET. I9I4 SZEPTEMBER- DECZEMBER 9-12. FÜZET. 



Magyarország Neuropteroidái. 



(Enumeratio Neiiropieroidum Regni Hungáriáé.) 

 Irta : Dr. Pongeácz Sándor. 



Magyarország Neuropterafauiiájáról legelőször az 1899-ben 

 megjelent faunakatalógus, a „Fauna Regni Hungáriáé" ad tüzetes 

 beszámolót, a melyben Mocsáry Sándor a Magyar Birodalom terü- 

 letéről összesen 362 fajt sorol fel. Az azóta elmúlt másfél évtized 

 munkássága annyi faunisztikai adatot halmozott össze e téren, liogy 

 a hazai fajok száma nemcsak megkétszereződött (766-ra emellíedett),i 

 hanem egyúttal jellemző új typusokkal is gazdagodott. Ez a körül- 

 mény s másrészt a modern zoológusok ama törekvése, hogy a rend- 

 szerben oly sokfelé beosztott Thysanopteráknak és Mallophagáknak 

 szintén a Pseudoneuropterák rendjében kell helyet adnunk, készte- 

 tett arra, hogy egy új szellemben megírt magyar enumeráczióval 

 pótoljam az immár elavult Fauna Regni Hungariae-t. Ez voltakép 

 nagy feladatokat mért rám, mert a Neuropterák eddigi rendszerében 

 lényeges változtatásokat kényszerültem tenni. Ugyanis a Mallopha- 

 gák, nemkülönben a Termiták, Embiidák, Psocidák és Troctidák sem 

 morfológiai, sem fejlődéstani szempontból a Pseudoneuropterálíkal 

 nem egyesithetők. Az említett rovarok tudniillik szervezetük egy- 

 szerűségénél fogva még nem Hemimetabolák, mert hiszen fejlődésük- 

 ben nem is alakulnak át, lárvaszervekkel sem rendelkeznek s igy 

 voltakép kész alakjukban születnek. A szorosabb értelemben vett 

 Pseudoneuropterák, tehát az Ephemeridák, Periidák és Odonaták, 

 ellenben valamennyien lárvaszervekkel vannak felruházva, melyek az 

 egyéni fejlődés egyik későbbi szakában visszafejlődnek ; e rovarok 

 tehát átalakulnak. Ebből nyilvánvaló, hogy az át nem alakuló Neuro- 

 pterákat a Hemimetab ólaktól élesen meg kell különböztetni, amit 



1 Összehas >iilítás kedvéért álljanak a következők : I. rend : A.rchiptera 

 180 faj ; II. rend : Pseudoneuroptera 252 faj és 5 fajváltozat ; III. rend : 

 Neuroptera 110 faj - s 15 fajváltozat ős IV. rend : Trichoptera 224 faj ős 

 1 fajváltozat. 



Rovartani Lapok. XXI. 9—12. (1914. XII. 80). 



